5**/**2022**.**

Üllés Nagyközségi Önkormányzat  
Képviselőtestület *Pénzügyi- és Ügyrendi Bizottsága*2022. *április 19-én megtartott nyílt* ülésének

JEGYZŐKÖNYVE

*Tfik-ban rögzítve: 2022. április*

Üllés Nagyközségi Önkormányzat  
Képviselőtestület Pénzügyi- és Ügyrendi Bizottsága  
2022. április 19-i nyílt ülésén meghozott

HATÁROZATOK

**37/2022.(IV.19.)PÜB.határozat**  3.o.

**Tárgy:** A Pénzügyi- és Ügyrendi Bizottság 2022. április 19-i nyílt ülésének napirendi pontjai

**38/2022.(IV.19.)PÜB.határozat**  4.o.

**Tárgy:** Rendelet-tervezet - Az egyes önkormányzati rendeletek technikai deregulációs célú hatályon kívül helyezéséről

**39/2022.(IV.19.)PÜB.határozat**  5p.o.

**Tárgy:** Tájékoztató a Pénzügyi- és Ügyrendi Bizottság 2021. évi átruházott hatásköreinek gyakorlásáról

**40/2022.(IV.19.)PÜB.határozat**  5.o.

**Tárgy:** Dél-alföldi Térségi Hulladékgazdálkodási Társulás Társulási Megállapodásának

módosítása

Jegyzőkönyv

Készült: Üllés Nagyközségi Önkormányzat Képviselőtestület Pénzügyi- és Ügyrendi Bizottsága 2022. április 19-én megtartott nyílt ülésén.

Helye: Polgármesteri Hivatal, Tárgyaló

A Pénzügyi- és Ügyrendi Bizottság részéről jelen vannak:

Dudás János elnök, Fodorné Bodrogi Judit Zsuzsanna és Mészáros Marcell bizottság tagjai

Tanácskozási joggal jelen van: Nagy Attila Gyula polgármester, Juhász Attila alpolgármester, Dr. Borbás Zsuzsanna jegyző

Jegyzőkönyvvezető: Balogh Márta igazgatási ügyintéző

Dudás János PÜB elnök: köszönti a megjelenteket, megállapítja, hogy a 3 bizottsági tag közül 3 jelen van, a bizottság határozatképes, a nyílt ülést megnyitja.

A jegyzőkönyv másik aláírójaként Fodorné Bodrogi Judit Zsuzsanna bizottsági tagot, jegyzőkönyvvezetőnek Balogh Márta igazgatási előadót javasolja.

A Pénzügyi- és Ügyrendi Bizottság a javaslattal egyhangúan egyetért.

Dudás János PÜB elnök: javasolja a napirendek meghívó szerinti megtárgyalását, melyet szavazásra bocsát.

A Pénzügyi- és Ügyrendi Bizottság 3 igen szavazattal a javaslattal egyetért, és az alábbi határozatot hozza:

**37/2022.(IV.19.)PÜB.határozat**

**Tárgy:** A Pénzügyi- és Ügyrendi Bizottság 2022. április 19-i nyílt ülésének napirendi pontjai

**HATÁROZAT**

A Pénzügyi- és Ügyrendi Bizottság a 2022. április 19-i nyílt ülés napirendi pontjait az alábbiak szerint elfogadja:

**1.) Az egyes önkormányzati rendeletek technikai deregulációs célú hatályon kívül helyezéséről**

Előadó: Nagy Attila Gyula polgármester

**2) Tájékoztató a Pénzügyi- és Ügyrendi Bizottság 2021. évi átruházott hatásköreinek gyakorlásáról**

Előadó: Nagy Attila Gyula polgármester

**Aktuális kérdések**

**3.) Dél-alföldi Térségi Hulladékgazdálkodási Társulás Társulási Megállapodás**

**módosítása**

Előadó: Nagy Attila Gyula polgármester

Erről jegyzőkönyvi kivonaton értesítést kap:

1.)bizottsági tagok

**1.) Napirend**

**Az egyes önkormányzati rendeletek technikai deregulációs célú hatályon kívül helyezéséről**

Előadó: Nagy Attila Gyula polgármester

Dudás János PÜB elnök: megkapták az előterjesztést. A rendelet-tervezet ismertetésére felkéri Dr. Borbás Zsuzsanna jegyzőt.

Dr. Borbás Zsuzsanna jegyző: a rendelet-tervezet egy technikai deregulációs folyamat, amit időközönként a helyi rendeletek átláthatósága érdekében meg kell tenni.

Dudás János PÜB elnöke: kérdés, észrevétel van-e? Amennyiben nincs, javasolja a rendelet-tervezet melléklet szerinti elfogadását, melyet szavazásra bocsát.

A Pénzügyi- és Ügyrendi Bizottság 3 igen szavazattal a javaslattal egyetért és az alábbi határozatot hozza:

**38/2022.(IV.19.)PÜB.határozat**

**Tárgy:** Rendelet-tervezet - Az egyes önkormányzati rendeletek technikai deregulációs célú hatályon kívül helyezéséről

HATÁROZAT

A Pénzügyi- és Ügyrendi Bizottság „Az egyes önkormányzati rendeletek technikai deregulációs célú hatályon kívül helyezéséről” szóló rendelet- tervezet elfogadását jóváhagyja.

Erről jegyzőkönyvi kivonaton értesítést kan:

1.) bizottsági tagok

**2.) Napirend**

**Tájékoztató a Pénzügyi- és Ügyrendi Bizottság 2021. évi átruházott hatásköreinek gyakorlásáról**

Előadó: Nagy Attila Gyula polgármester

Dudás János PÜB elnök: megkapták az előterjesztést. Reményei szerint a bizottság jól végzi a munkáját, legalábbi „kívülről” kritikát nem kaptak.

Kérdés, észrevétel van-e? Amennyiben nincs, javasolja a határozati javaslat melléklet szerinti elfogadását, melyet szavazásra bocsát.

A Pénzügyi- és Ügyrendi Bizottság 3 igen szavazattal a javaslattal egyetért és az alábbi határozatot hozza:

**39/2022.(IV.19.)PÜB.határozat**

**Tárgy:** Tájékoztató a Pénzügyi- és Ügyrendi Bizottság 2021. évi átruházott hatásköreinek gyakorlásáról

HATÁROZAT

A Pénzügyi- és Ügyrendi Bizottság „Tájékoztató a Pénzügyi- és Ügyrendi Bizottság 2021. évi átruházott hatásköreinek gyakorlásáról” tárgyú határozati javaslat melléklet szerinti elfogadását jóváhagyja.

Erről jegyzőkönyvi kivonaton értesítést kan:

1. bizottsági tagok

**3.)Napirend**

**Dél-alföldi Térségi Hulladékgazdálkodási Társulás Társulási Megállapodás módosítása**

Előadó: Nagy Attila Gyula polgármester

Dudás János PÜB elnök: megkapták az előterjesztést.

Nagy Attila Gyula polgármester: a módosítás székhelyváltozásról szól, a székhely Deszkről Szegedre került át.

Dudás János PÜB elnöke: ez az a társulás, amely a hulladékudvarokat működtette?

Nagy Attila Gyula polgármester: inkább, aki létrehozta ezeket. Az önkormányzatokkal hosszabb idejű szerződést írattak alá, mint, ami a pályázati fenntartási kötelezettség volt. Ez a tény, már akkor is gyanús lehetett volna, de nem kifogásolta senki – jóhiszemű önkormányzati együttműködés volt. Üllés pl. jelképes összegért átadta a hulladékudvar területét Szeged városának, hogy a 95 %-os, vagy 100 %-os támogatottságú hulladékfejlesztési pályázatokat meg tudja valósítani. A projekt lejárta után Üllés vételi szándékára Szeged 37 millió Ft-os ajánlatot adott – mert szerintük a területre, az épületre jelentős összegeket költöttek. Most, hogy lejárnak ezek a hosszú távú szerződések, már látszik, hogy amortizációs fejlesztéseket az átadás óta nem hajtott végre Szeged. A többi önkormányzat is hasonló „cipőben” jár, közösen kell ajánlatot kérni. Valamennyi összeget hajlandóak lennének fizetni – hogy a létesítmény az önkormányzat nevére kerüljön - de a kért összegnek csak töredékét.

Az elmondottak nem kapcsolódnak a határozati javaslatban foglaltakhoz, annak elfogadását javasolja.

Dudás János PÜB elnök: kérdés, észrevétel van-e? Amennyiben nincs, javasolja a rendelet-tervezet melléklet szerinti elfogadását, melyet szavazásra bocsát.

A Pénzügyi- és Ügyrendi Bizottság 3 igen szavazattal a javaslattal egyetért és az alábbi határozatot hozza:

**40/2022.(IV.19.)PÜB.határozat**

**Tárgy:** Dél-alföldi Térségi Hulladékgazdálkodási Társulás Társulási Megállapodásának

módosítása

HATÁROZAT

A Pénzügyi- és Ügyrendi Bizottság a „Dél-alföldi Térségi Hulladékgazdálkodási Társulás Társulási Megállapodásának módosítása” tárgyú határozati javaslat melléklet szerinti elfogadását jóváhagyja.

Erről jegyzőkönyvi kivonaton értesítést kan:

1.) bizottsági tagok

Dudás János PÜB elnöke: van-e kérdés, észrevétel, javaslat? Amennyiben nincs, a Pénzügyi- és Ügyrendi Bizottság nyílt ülését berekeszti, a jegyzőkönyvet 14 óra 15 perckor lezárja.

k.m.f.

Dudás János Fodorné Bodrogi Judit Zsuzsanna

bizottság elnöke bizottság tagja